Document ID: 32006R0592

KOMISIJAS REGULA (EK) Nr. 592/2006
(2006. gada 12. aprīlis),
ar ko groza II pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1), un jo īpaši tās 13. panta otro ievilkumu,
tā kā:
(1)
Komisijas 2002. gada 15. marta Regulā (EK) Nr. 473/2002, ar ko groza I, II un VI pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem un ar ko paredz sīki izstrādātus noteikumus attiecībā uz informācijas nodošanu par vara savienojumu izmantošanu (2), atļauja izmantot kompostētus vai fermentētus sadzīves atkritumus bioloģiskajā lauksaimniecībā, ievērojot vairākus izmantošanas nosacījumus, ir pagarināta uz četriem gadiem līdz iespējamai šo nosacījumu pārskatīšanai pēc minētā termiņa beigām saistībā ar iespējamiem jauniem Kopienas tiesību aktiem par sadzīves atkritumiem.
(2)
Šis četru gadu termiņš beidzas 2006. gada 31. martā, un jauni Kopienas tiesību akti par sadzīves atkritumu izmantošanu vēl nav pieņemti. Tāpēc ir lietderīgi saglabāt atļauju izmantot kompostētus vai fermentētus sadzīves atkritumus bioloģiskajā lauksaimniecībā, ievērojot šobrīd spēkā esošos nosacījumus, bet bez turpmāka laika ierobežojuma.
(3)
Tādēļ attiecīgi jāgroza Regulas (EEK) Nr. 2092/91 II pielikums.
(4)
Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EEK) Nr. 2092/91 14. pantu,
IR PIEŅĒMUSI ŠO REGULU.
1. pants
Regulas (EEK) Nr. 2092/91 II pielikumu groza saskaņā ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 12. aprīlī

Labels: 20
3
17
6